bisa mbrastha kuwi sarana ilmumu, sarana teknologi, nganggo cara kaya mbakyumu. Kowe putra wayahe pejuwang, mesthi ora kelangan akal kanggo makmurake bangsamu. Ora liwat politik, ora liwat pangreh, nanging sarana ilmu, sarana ilmu urip modern. Tinimbang kowe isih dadi mahasiswa wis kudu bengkerengan karo para pangreh lan kejungkel, luwih becik mérata wae sinau ilmu menyang negara manca. Mbakyumu wis menyang Amerika, saiki kowe genten nyang Jepang, apa Jerman kana. Sinau sing mrenteng mateng golek ilmu, mengko balika mrene nganggo ilmumu kuwi kowe usaha makmurake bangsamu. Dakwanti-wanti pesenku, mulih saka negara manca aja kanthi nyacad liyan, luwih-luwih nyacat bangsamu dhewe. Elinga nyacad wong liya kuwi pawitane wong congkreh (